Burjassot dona la benvinguda a la comunitat educativa
2025-07-24

A través d’una carta en la qual ha volgut transmetre els seus millors desitjos per al nou curs escolar, la regidoria d’Educació de l’Ajuntament de Burjassot, dirigida per Manuela Carrero, ha donat la benvinguda al curs 2023/2024 a la comunitat educativa del municipi.

En la missiva, Carrero destaca el gran esforç que, curs rere curs, el professorat, al costat dels equips directius i el personal no docent, dels centres realitza perquè l’alumnat burjassoter es forme no sols en les matèria bàsiques de l’educació sinó, també, en l’empatia, la companyonia o el respecte als altres.

Així mateix, recorda a la comunitat educativa que l’Ajuntament de Burjassot, a través de la citada regidoria, recolza als centres en totes les seues accions formatives que ajuden al creixement de l’alumnat i que els aporten grans experiències d’aprenentatge.